SOOVITUSLIK HINDAMISJUHEND 2015

**Olümpiaadi läbiviimine**

* Olümpiaad toimub kahe ja poole astronoomilise tunni (150 min) jooksul.
* Olümpiaadi korraldaja juhendamisel täidetakse töö tiitelleht.
* Kuulamisülesannet kuulatakse kaks korda.
* Kuulamisülesandele järgnevad ülesanded lahendab õpilane ootamata täiendavat korraldust.
* Teabeteksti täitmiseks on vajalik „Tea laste- ja noorteentsüklopeedia“ 3. köide.

**Kuulamisülesande tekst**

Ühel päeval raiusid peremees ja sulane metsas puid. Kuulsid, kui üks vanake läks üle mudase lombi ja kõneles:

„Kes siia silla teeb, sellele ütlen hea sõna.”

Teisel päeval tegidki peremees ja sulane silla sinna mudasesse kohta. Peremees ütles sulasele:

„Sa jää silla alla ja kuula, mis too vanake ütleb.”

Läks ise koju, sulane jäi silla alla kuulama.

Mõne aja pärast tuli vanake üle silla ja ütles: „Selle peremehe naisel sünnib poeg, mida poiss ütleb, see soov läheb täide.“

Vanake ütles ja läks oma teed, sulane ruttas aga koju.

„No mis vanake ütles ka?” küsis peremees.

„Vanake ütles, et perenaisele sünnib poeg, kuid ta muutub vareseks.”

Sündis poeg. Vanemad hoidsid teda väga, ei lasknud välja kuni kuue aastani, et muidu muutub vareseks.

Viimaks ühel päeval pidid peremees ja perenaine linna minema. Jätsid sulase ja poja koju. Ütlesid sulasele: „Ära lase teda välja!”

Sulasele anti rehi peksta. Sulane hakkas reht peksma ja ise mõtles:

„Ma viin poisi ära metsa.”

See oli tal juba ammu mõeldud.

Läkski siis sulane poisiga metsa. Rehe alla terade peale jättis varese sööma.

**Olümpiaadi hindamine**

1. Iga õigesti märgitud tegelane a` 1 punkt. **Kokku 7 punkti**.
2. Iga õige vastus 1punkt. **Kokku 24 punkti**.
3. Joonistab hoone (härrastemaja) (1p), õunaaia (1p), mille puudel on kuldsed õunad küljes(1 p), jõe (1 p) koos kaladega (1 p) ja ilusa naise (1 p). **Kokku 6 punkti**.
4. Iga õigesti märgistatud lause a` 1 punkt, õigesti parandatud lause a`1 punkt. Lisaks kirjutatud lausete õigekirja eest 1 punkt. **Kokku 11 punkti.**
5. Iga õigesti koostatud ja õigesti kirjutatud lause annab 2 punkti. **Kokku 10 punkti.**
6. Iga õige sõna 1 punkt - kokku 5 punkti, õige järjekord - 2 punkti, kui järjekorras üks viga- 1 punkt, kui rohkem vigu - 0 punkti. **Kokku 7 punkti.**
7. Iga õigesti järjestatud lause annab 1 punkti. **Kokku 9 punkti**.
8. Iga õige sõna annab ühe punkti. **Kokku 14 punkti**.
9. Õige pildi valimine annab 1 punkti, õigesti kirjutatud lause 2 punkti. **Kokku 3 punkti.**
10. Iga õige sõna annab ühe punkti. **Kokku 14 punkti.**
11. Iga mõistatuse vastus 1 punkt; kokku 7 punkti. Tabeli täitmine iga õige vastuse markeering 1 punkt; kokku 7 punkti. **Kokku 14 punkti.**
12. Iga õigesti poolitatud sõna annab 1 punkti; kokku 8 punkti. Iga õigesti valitud silp 1punkt; kokku 8 punkti. Õige vanasõna - 1 punkt. **Kokku 17 punkti.**

LISAÜLESANNE:

Lisaülesannete punkte arvestatakse sel juhul, kui põhiülesannete lahendamisel saadud punktisummad on võrdsed.

Iga õige sõna annab ühe punkti. **Kokku 18 punkti**.

**Maksimaalselt on võimalik saada 136 punkti põhitöö eest, lisaks 18 punkti lisaülesandest.**